ตลาดเพื่อคนรักสุขภาพและความงาม
เทรนด์คนรักสุขภาพกำลังมาแรงแซงทางโค้ง เดอะมอลล์ ช็อปปิ้งเซ็นเตอร์ ขอลุกขึ้นมา จัดเทศกาลสำหรับคนหัวใจสีเขียว The Mall Shopping Center Health & Green Market 2016 เนรมิตฟาร์เมอร์มาร์เก็ต รวบรวมสินค้าเพื่อสุขภาพและความงาม มาให้ได้อัพเดทกัน บริเวณอีเวนต์ ฮอลล์ เอ, บี ชั้น G เดอะมอลล์ บางแค ตั้งแต่วันนี้ถึง 17 ส.ค.59,ภายในงานคึกคัก ไปด้วยบรรยากาศแบบ Fresh Garden & Farm เปิดพื้นที่ให้ได้สนุกกับการเลือกช็อปผักผลไม้สดๆส่งตรงจากฟาร์ม มาเสิร์ฟสุขภาพดีให้ลูกค้า โดยคัดสรรร้านจำหน่ายอาหาร, เครื่องดื่ม, สินค้าโฮมเมด, สินค้าเพื่อสุขภาพและความงามกว่า 50 ร้านค้า ตลอดจนกิจกรรมเวิร์กช็อปมากมาย น่าช็อปน่าชิมมีอาทิ น้ำพริกเห็ดแซ่บ จากร้านกระท่อมเห็ดฟาร์ม ทานคู่กับผักสดอร่อยมาก เมนูนี้ปรุงจากเห็ดฟาร์มปลอดสารเคมี 100% มีส่วน ผสมครบทั้งเห็ดนางฟ้าภูฏาน เห็ดนางรมฮังการี เห็ดนางนวลสีชมพู และเห็ดเป๋าฮื้อ นอกจากนี้ ยังมีผลิตภัณฑ์สกัดจากธัญพืชธรรมชาติร้าน One Le Larn อุดมด้วยคุณประโยชน์ช่วยเสริมสร้างสุขภาพร่างกาย หรือจะเป็น ซุปครีมเห็ด จากร้าน Moon Taste ปรุงจากวัตถุดิบคุณภาพดี รสชาติอร่อย มีประโยชน์ต่อสุขภาพ รับประทานง่าย อยู่ท้อง และไม่ทำ ให้อ้วน งานนี้ ยังมีน้ำมะนาวสด ปลอดสารพิษ จากร้าน Lemon Me Farm ใช้นวัตกรรมปลูกแบบลอยฟ้าที่เติบโตเร็ว และผลิตภัณฑ์ผักออแกนิก จากร้าน Happy Veggie อำเภอสวนผึ้ง ปลูกท่ามกลางบรรยากาศปลอดโปร่ง ทำให้ได้ผักกรอบอร่อยไร้สารพิษ.
เทรนด์คนรักสุขภาพกำลังมาแรงแซงทางโค้ง เดอะมอลล์ ช็อปปิ้งเซ็นเตอร์ ขอลุกขึ้นมา จัดเทศกาลสำหรับคนหัวใจสีเขียว The Mall Shopping Center Health & Green Market 2016 เนรมิตฟาร์เมอร์มาร์เก็ต
กินอย่างมีเทสต์,เทรนด์,คนรักสุขภาพ,ทางโค้ง,อาหาร,เครื่องดื่ม,สินค้าโฮมเมด,สินค้า,ข่าว,ไทยรัฐฉบับพิมพ์